Brad Pitt

Dr **William Bradley „Brad“ Pitt** (* 18. Dezämber 1963 z Shawnee, Oklahoma) isch en US-amerikanische Schauspiiler un Filmproduzänt. 

## Lääbe
Brad Pitt isch e Suhn vum William Alvin Pitt, eme Manager vun eme Fuerunternäme, un dr Jane Etta Pitt geb. Hillhouse, ere Schuelberoteri. Är het no zwai jungeri Gschwischter, Doug und Julie, un isch z Springfield (Missouri) ufgwachse.

Noch em Abschluss an dr Kickapoo High School het er anne 1982 an dr University of Missouri aagfange Schurnalismus un Wärbig z studiere. Zwo Wuche vor sym Abschluss het er 1985 s Studium abbroche un isch uf Los Angeles zoge go Schauspiiler z wääre. No chlainere Nääberolle un Wärbespot isch er eme greßere Publikum dur sy Roll im Roadmovie "Thelma und Louise" (1991) bekannt wore. Dur s Drama „Aus der Mitte entspringt ein Fluss“ (A River Runs Through It) vum Robert Redford un anderi Rolle dernoo isch er zum Fraueschwarm un Teenie-Idol wore. Dr international Durbruch het er ghaa mit em Film „Interview mit einem Vampir“ (1994) an dr Syte vum Tom Cruise.

Är het im Lauf vu dr Johr au ne Hufe schwiirigi Rolle gspiilt, wie as Seriekiller in "Kalifornia" (1992), as entfesslete Bolizischt in "Sieben" (1995), as brutale Anarchischt in "Fight Club" (1999) un as Psychopath in *12 Monkeys* (1995). Anderi bekannti Rolle het er ghaa in *Sleepers* (1996), *Sieben Jahre in Tibet* (1997), *Ocean’s Eleven* (2001) un dr Furtsetzige *Ocean’s Twelve* (2004) un *Ocean’s Thirteen* (2007). Syni greschte kommerziälle Erfolg het er ghaa mit dr Film *Troja* (2004), *Mr. & Mrs. Smith* (2005) un *World War Z* (2013).

Dr Pitt isch e baar Mol fir e Oscar nominiert wore, unter anderem fir syni Rolle in *12 Monkeys*, *Der seltsame Fall des Benjamin Button* un *Die Kunst zu gewinnen – Moneyball*. As Mitproduzänt het er 2014 dr Oscar in dr Kategory „Beschte Film“ gwunne fir *12 Years a Slave*. Bi dr Internationale Filmfeschtspiil vu Venedig isch er anne 2007 mit em Coppa Volpi uuszaichnet wore fir sy Roll in *Die Ermordung des Jesse James durch den Feigling Robert Ford*. Nominiert woren isch er au e baar Mol fir dr Golden Globe, dr Emmy, dr British Academy Film Award un dr Saturn Award. Fir *12 Monkeys* het er dr Golden Globe un dr Saturn Award as beschte Näbedarsteller gwunne, en Emmy as beschte Färnsehfilm het er iberchuu fir *The Normal Heart*

Vu 1990 bis 1993 isch dr Brad Pitt mit dr Schauspiileri Juliette Lewis liiert gsii un vu 1995 bis 1997 mit dr Gwyneth Paltrow. Ab 1998 isch er mit dr Schauspiileri Jennifer Aniston zäme gsii. Am 29. Juli 2000 hän si ghyrote, d Baar het si im Jänner 2005 drännt, d Eh isch am 2. Oktober 2005 gschide wore. Syt dr Draiarbete zue *Mr. und Mrs. Smith* isch dr Pitt mit syre domolige Filmpartneri Angelina Jolie liiert. Ab 2014 sin si ghyrote gsii. D Jolie het drei Chinder adoptiert (Maddox Chivan, *2001, vu Kambodscha; Zahara Marley, * 2005, vu Ethiopie; Pax Thien (*2003), vu Vietnam), wu au alli drei vum Pitt speter adoptiert wore sin. Mit ihre het er e Dochter (Shiloh Nouvel * 2006) un Zwilling (Knox Léon un Vivienne Marcheline, * 2008), Im Septämber 2016 het d Jolie d Schaidig vu ihrem Mann Brad Pitt yygee.

## Filmografy
### as Darsteller
#### Spiilfilm

* 1987: Hunk
* 1987: No Man’s Land – Tatort 911 *(No Man’s Land)*
* 1987: Unter Null *(Less Than Zero)*
* 1988: Gebot des Schweigens *(A Stoning in Fulham County)* (Färnsehfilm)
* 1989: Happy Together – Das Chaos-Duo *(Happy Together)*
* 1989: Todesparty II *(Cutting Class)*
* 1990: Rufmord *(The Image)* (Färnsehfilm)
* 1990: Zum Sterben viel zu jung *(Too Young to Die?)* (Färnsehfilm)
* 1991: Rivalen *(Across the Tracks)*
* 1991: Thelma & Louise
* 1991: Johnny Suede
* 1992: Drei Wege in den Tod *(Two-Fisted Tales)* (Färnsehfilm)
* 1992: Contact (Churzfilm)
* 1992: Cool World
* 1992: Aus der Mitte entspringt ein Fluß *(A River Runs Through It)*
* 1993: Kalifornia
* 1993: True Romance
* 1994: The Favor – Hilfe, meine Frau ist verliebt! *(The Favor)*
* 1994: Interview mit einem Vampir *(Interview with the Vampire: The Vampire Chronicles)*
* 1994: Legenden der Leidenschaft *(Legends of the Fall)*
* 1995: Sieben *(Seven)*
* 1995: 12 Monkeys *(Twelve Monkeys)*
* 1996: Sleepers
* 1997: Dark Side of the Sun *(The Dark Side of the Sun)*
* 1997: Vertrauter Feind *(The Devil’s Own)*
* 1997: Sieben Jahre in Tibet *(Seven Years in Tibet)*
* 1998: Rendezvous mit Joe Black *(Meet Joe Black)*
* 1999: Being John Malkovich (Cameo-Auftritt)
* 1999: Fight Club
* 2000: Snatch – Schweine und Diamanten *(Snatch)*
* 2001: The Mexican
* 2001: Spy Game – Der finale Countdown *(Spy Game)*
* 2001: Ocean’s Eleven
* 2002: Geständnisse – Confessions of a Dangerous Mind *(Confessions of a Dangerous Mind)*
* 2004: Troja *(Troy)*
* 2004: Ocean’s 12 *(Ocean’s Twelve)*
* 2005: Mr. & Mrs. Smith
* 2006: Babel
* 2007: Ocean’s 13 *(Ocean’s Thirteen)*
* 2007: Die Ermordung des Jesse James durch den Feigling Robert Ford *(The Assassination of Jesse James by the Coward Robert Ford)*
* 2008: Burn After Reading – Wer verbrennt sich hier die Finger? *(Burn After Reading)*
* 2008: Der seltsame Fall des Benjamin Button *(The Curious Case of Benjamin Button)*
* 2009: Inglourious Basterds
* 2011: The Tree of Life
* 2011: Die Kunst zu gewinnen – Moneyball *(Moneyball)*
* 2012: Killing Them Softly
* 2013: World War Z
* 2013: 12 Years a Slave
* 2013: The Counselor
* 2014: Herz aus Stahl *(Fury)*
* 2015: By the Sea
* 2015: The Big Short
* 2016: Allied – Vertraute Fremde *(Allied)*
* 2017: War Machine
* 2018: Deadpool 2
* 2019: Once Upon a Time in Hollywood
* 2019: Ad Astra – Zu den Sternen (*Ad Astra*)


#### Färnsehserie
* 1987: Another World: Bay City
* 1987–1988: Dallas (Stapfle 11/Folge 13, 14, 16 un 20)
* 1987–1989: Unser lautes Heim *(Growing Pains)*
* 1988: 21 Jump Street – Tatort Klassenzimmer (Stapfle 2/Folg 20)
* 1989: Ganz große Klasse *(Head of the Class)*
* 1989: Freddy’s Nightmares *(Freddy’s Nightmares: A Nightmare on Elm Street – The Series)*
* 1989: Die besten Jahre *(thirtysomething)*
* 1990: Glory Days
* 1992: Geschichten aus der Gruft *(Tales from the Crypt)*
* 2001: Friends (Stapfle 8/Folg 9)
* 2002: Jackass 2 Gastauftritte (Stapfle 3/Folg 8 und 9)
* 2003: Freedom: A History of Us

### as Sinchronsprächer
* 2003: Sinbad: Legend of the Seven Seas
* 2003: King of the Hill
* 2009: Beyond All Boundaries
* 2010: Megamind
* 2011: Happy Feet 2

### as Produzänt
* 2006: God Grew Tired of Us: The Story of Lost Boys of Sudan (Dokumentarfilm)
* 2006: Departed – Unter Feinden *(The Departed)*
* 2006: Krass *(Running with Scissors)*
* 2007: Year of the Dog
* 2007: The Tehuacan Project (Churzfilm)
* 2007: Ein mutiger Weg *(A Mighty Heart)*
* 2007: Die Ermordung des Jesse James durch den Feigling Robert Ford *(The Assassination of Jesse James by the Coward Robert Ford)*
* 2008: Pretty/Handsome (Färnsehfilm)
* 2009: Pippa Lee
* 2009: Die Frau des Zeitreisenden *(The Time Traveler's Wife)*
* 2010: Kick-Ass
* 2010: Eat Pray Love
* 2011: The Tree of Life
* 2011: Die Kunst zu gewinnen – Moneyball *(Moneyball)*
* 2012: Killing Them Softly
* 2013: World War Z
* 2013: Kick-Ass 2
* 2013: 12 Years a Slave
* 2015: By the Sea
* 2015: The Big Short
* 2016: Voyage of Time (Dokumentarfilm)
* 2017: War Machine
* 2018: Beautiful Boy
* 2018: Vice – Der zweite Mann *(Vice)*
* 2019: The Last Black Man in San Francisco
* 2019: The King

## Literatur
* Brian J. Robb: *Brad Pitt. Der Herzensbrecher Hollywoods.* Ubooks, Diedorf 2008, ISBN 978-3-86608-098-0.

## Weblink

* 
* Brad Pitt Biografie bi WHO’S WHO

## Fueßnote